Omotan

Emotan (century ẹkẹgwẹlu) chi any'aja onobulẹ ki any'aja am'ẹnwu ujẹñwu ogbegbele Aja Oba efu ancient Benin kingdom ẹgba ki Oba Uwaifiokun kpai Prince Ogun d'oji ede, ta ki la dabi du odu  "Oba Ewuare the Great" anubi ki che Oba of Benin. I chẹnẹ ejodudu ki nẹ day care centre efu Benin City; oral history ka kakini i ch'atẹko Oba Ewuare efu egba dabi ọfẹ Oba of Benin anubi ọdọ wewe ku ma fu gbenyọ.

 Ọlayi 
Emotan (odu nwu ọgẹcha chi Uwaraye), ma fu bi efu Eyaen agbagba ọdọ 1380 kpai ọdọ 1400. Anubi ki ọkọ nwu lekwu, i f'unyi ugbo ki ache am'ẹnwu ekwu abimọtọ nwu chaka kọ.

Emotan chẹnwu ekwu Ewuare efu egba ọfẹ Oba of Benin dabi anubi ki k'ọla nwu l'ugbo alo ki ma kpẹ todu ku ma du kpa abo ku ma kp'alo lẹ chi Uwaifiokun kpai abo ku ma n'ọda ẹgba ki ma dẹ oji ede-n. Ewuare mu Emotan du dago uña Iyeki (English: agboji ami Ekpate guild e ku ma d'ọwọ n'oji), uña ku ma du nwu ẹnẹ ki a du ọda dago efu ajs manyi ẹnẹ ki a d'eju go ọla du ki lugbo ide efu aja.

 Ojima 
Anubi ki Emotan lekwu, Oba Ewuare mu ọda du nwu ma todu ku ma fu oli elifọ Uruhe gbẹ yi ugbo ki ko am'ẹnwu ekwu nwu jọ gẹgẹdẹ. I la ñọ mu  ọda du ka kini otila i che ki amonẹ du a rirẹ Emotan ẹgba du ku ma ch'icholo ọkwu du.

 Ojibo Emotan 
 Unana ki dabu onẹ Ojibo Emotan ki che bronze ma fu che todu ki ch'ujiwe ojima todu odu ọmẹmẹle ki Emotan nẹ ubi oli Uruhe meji lẹ, ku ma gbẹ iko ojoji-ojoji mu gwulọ. Ẹnẹ ki che ojibo lẹ chiJohn A. Danford manyi ẹnẹ ki du tẹ ejugede chi Oba Akenzua II ki d'ọwọ dama kpai abo British Colonial authorities ọjọ kochu ẹlu nolu ọjọ ogwu efu ọfọ 1954. Ojibo lẹ dago efu Aja Oba efewo Benin City, Edo State.

 References